આ વનની સામે બીજો એક મોટો બગીચો આવેલો છે. જે મોર્નિંગ-વોક તેમજ ઈત્તર પ્રવૃત્તિઓ માટે ઘણાં સમયથી ઉપયોગી બનતો આવ્યો છે. આ બગીચાને પણ હાલ બંધ કરવામાં આવ્યો છે. આ તમામ કારણોસર સ્થાનિકો ભારે વિરોધ કરી રહ્યા છે. અમદાવાદ મ્યુનિસિપલ કોર્પોરેશનના પશ્ચિમ ઝોનના ડેપ્યુટી હેલ્થ ઓફિસર ડૉ. અશ્વિન ખરાડી કહે છે કે, “હવે સ્થાનિકોએ ગભરાવાની જરૂર નથી. સતત દસ દિવસ સુધી અમે સ્થાનિકોનો સરવૅ કર્યો છે. જેમાંં કોઈને બર્ડ ફ્લૂના કારણે કોઈ બીમારી થઈ હોય તેવાં લક્ષણો જોવા મળ્યાં નહોતાં.”